**ELŐTERJESZTÉS**

Bonyhád Város Önkormányzati Képviselő–testületének 2023. március 29-i

rendes/rendkívüli testületi ülésére

|  |  |
| --- | --- |
| Tárgy: | 2338/10 helyrajzi számú ingatlan értékesítése |
| Előterjesztő: | Filóné Ferencz Ibolya polgármester |
| Előterjesztést készítette: | dr. Márton Antal aljegyző |
| Előterjesztés száma: | 55. sz. |
| Előzetesen tárgyalja: | Pénzügyi Bizottság |
| Melléklet: | értékbecslés |
| Az előterjesztés a jogszabályi feltételeknek megfelel: | Filczinger Ágnes jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Bonyhád Város Önkormányzatának tulajdonában áll a bonyhádi ingatlan-nyilvántartásban 2338/10 helyrajzi szám alatt felvett, 1928 m2 nagyságú, kivett beépítetlen terület megnevezésű ingatlan. A területet 2004. szeptember 1-je óta haszonbérlőként bérli a Frey BAUCENTER Kft. Javaslom a 2338/6 helyrajzi számú ingatlanhoz hasonlóan az értékesítést. Ennek érdekében a bérleti szerződést a terület eredeti állapotának visszaállításával 2023. március 31-i hatállyal felmondtuk.

Bonyhád Város Önkormányzatának az önkormányzat vagyonáról és vagyongazdálkodásának szabályairól szóló 14/2015. (VI.24.) számú rendeletének 12. § (2) a) pontja alapján hat hónapnál nem régebbi ingatlanforgalmi értékbecslő által meghatározott forgalmi értékbecslés szükséges a forgalmi érték meghatározásához. Az Alfadukt Kft. – 7100 Szekszárd, Alkotmány u. 37. II/3. - által elkészített és az előterjesztés mellékleteként csatolt értékbecslés a Bonyhád 2338/10 helyrajzi számú kivett beépítetlen terület forgalmi értékét nettó  
15 520 000,- Ft azaz nettó tizenötmillió ötszázhúszezer forint összegben határozta meg.

Bonyhád Város Önkormányzata az önkormányzat vagyonáról és vagyongazdálkodásának szabályairól szóló 14/2015. (VI.24.) számú rendeletének 21. § (1) bekezdésének értelmében az önkormányzati vagyont átruházni bruttó 1 000 000,- forint értékhatár felett csak a vagyonrendeletben foglalt versenyeztetési eljárás szabályai szerint, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet. A versenyeztetési eljárások közül a nyilvános árverés útján történő értékesítést javaslom.

A nemzeti vagyonról szóló 2011. évi CXCVI törvény 14. § (2) bekezdése alapján a helyi önkormányzat tulajdonában lévő ingatlan értékesítése esetén az államot minden más jogosultat megelőző elővásárlási jog illeti meg.

Kérem a Tisztelt Képviselő-testületet, hogy a fentiek alapján döntsön az értékesítésről és fogadja el a határozati javaslatot.

# Határozati javaslat

Bonyhád Város Önkormányzati Képviselő-testülete a bonyhádi ingatlan-nyilvántartásban 2338/10 helyrajzi szám alatt felvett, 1928 m2 nagyságú, kivett beépítetlen terület megnevezésűingatlant Bonyhád Város Önkormányzatának az önkormányzat vagyonáról és vagyongazdálkodásának szabályairól szóló 14/2015. (VI.24.) számú rendelete 21. § (1) bekezdése és 28. §-a alapján nyilvános árverés útján értékesíti. Az ingatlan kikiáltási árát ……………………………,- Ft + áfa, azaz …………………………. bruttó,- Ft összegben határozza meg.

A Képviselő-testület felhatalmazza a polgármestert az árverés kiírására, az adásvételhez szükséges intézkedések megtételére, valamint arra, hogy az árverés nyertesével vagy a nemzeti vagyonról szóló 2011. évi CXCVI törvény 14. § (2) bekezdése alapján az államot megillető elővásárlási jog gyakorlójával, a Magyar Nemzeti Vagyonkezelő Zrt.-vel az adásvételi szerződést megkösse.

Az adásvétellel kapcsolatos járulékos költségek a vevőt terhelik.

Határidő: 2023. május 31.

Felelős: Filóné Ferencz Ibolya polgármester

Végrehajtásért felelős: Dr. Márton Antal aljegyző

Bonyhád, 2023. március 9.

Filóné Ferencz Ibolya

polgármester